**UPOZORNENIE!**

Vážení spoluobčania,

Obec Hosťovce nedávno zabezpečila odstránenie čiernej skládky z lúky pri Čističke odpadových vôd.

Prešlo len niekoľko dní a opäť sa našiel niekto, kto priniesol odpad na vyčistenú lúku.

Touto cestou sa mu v mene ostatných spoluobčanov chceme poďakovať.

Veríme, že do budúcna prehodnotí svoje konanie a svoj odpad buď skompostuje, alebo ho uloží do smetných nádob, prípadne využije veľkokapacitný kontajner za Obecným úradom.

Ak sa bude do budúcna opakovať uskladňovanie odpadu na toto miesto, alebo iné miesto, bude obec nútená zakúpiť fotopascu a následne príslušných občanov sankcionovať.

Výška pokuty za tvorbu čiernej skládky odpadu môže byť uložená až do výšky 166 EUR.

Veríme, že sa do budúcna všetci budeme k svojmu okoliu správať zodpovedne

Ďakujeme Vám za prečítanie a pochopenie.